2023 1 16
LT
Europos Sąjungos oficialusis leidinys
L 14/365
1 pav.
Atmosferos slėgio ir temperatūros sąlygų schema
7.
Ne ciklo metu atliekami laboratoriniai bandymai ir transporto priemonės variklio bandymai, būtini tipo patvirtinimui suteikti Ne ciklo metu atliekamų laboratorinių bandymų reikalavimai netaikomi pagal šią taisyklę suteikiant tipo patvirtinimą kibirkštinio uždegimo varikliams.
7.1.
Pasauliniu mastu suderinta neviršijimo kontrolės sritis WNTE kontrolės sritį sudaro variklio sūkių dažnio ir apkrovos taškai, apibrėžti 7.1.1–7.1.6 punktuose.
2 paveiksle pateiktas WNTE kontrolės srities pavyzdys.
7.1.1.
Variklio sūkių dažnio intervalas Į WNTE kontrolės sritį turi būti įtraukti visi eksploataciniai sūkių dažniai nuo kauptinio sūkių dažnio pasiskirstymo per WHTC bandymų ciklą 30-osios procentilės, įskaitant tuščiąją eigą, (n30), iki didžiausiojo sūkių dažnio, kuriam esant pasiekiama 70 proc. didžiausiosios galios (nhi).
3 paveiksle pateiktas tam tikro variklio WNTE kauptinio sūkių dažnio dažninio pasiskirstymo pavyzdys.
7.1.2.
Variklio sukimo momentas Į WNTE kontrolės sritį turi būti įtraukti visi variklio apkrovos taškai, kuriuose sukimo momento vertė ne mažesnė kaip 30 proc. variklio pasiekiamo didžiausiojo sukimo momento.
7.1.3.
Variklio galios intervalas Neatsižvelgiant į 7.1.1 ir 7.1.2 punktus, į visų išmetamųjų teršalų WNTE kontrolės sritį neįtraukiami sūkių dažnio ir apkrovos taškai, esantys žemiau 30 proc. variklio pasiekiamos didžiausiosios galios.
7.1.4.
Variklių šeimos sąvokos taikymas Iš esmės bet kuris šeimos variklis, turintis savitą sukimo momento ir galios kreivę, turi savo atskirą WNTE kontrolės sritį.
Eksploatuojamų transporto priemonių bandymams turi būti taikoma konkreti atitinkamo variklio WNTE kontrolės sritis.
Atliekant tipo patvirtinimo (sertifikavimo) bandymus pagal WHDC BTR variklių šeimos sąvoką, gamintojas, laikydamasis tolesnių nuostatų, variklių šeimai gali pasirinktinai taikyti vieną WNTE kontrolės sritį: